CELEX: 32005D0086
Language: bg
Date: 2005-01-28 00:00:00
Title: Решение на Комисията от 28 януари 2005 година за изменение на Решение 2003/71/ЕО по отношение на срока му на валидност (нотифицирано под номер С(2005) 186)Текст от значение за ЕИП.

Важна правна забележка

|

32005D0086

Официален вестник n° L 030 , 03/02/2005 стр. 0019 - 0019 Официален вестник n° L 269 , 14/10/2005 стр. 0325 - 0325

		20050128Решение на Комисиятаот 28 януари 2005 годиназа изменение на Решение 2003/71/ЕО по отношение на срока му на валидност(нотифицирано под номер С(2005) 186)(текст от значение за ЕИП)(2005/86/ЕО)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност,като взе предвид Директива 91/496/ЕИО на Съвета от 15 юли 1991 г. за установяване на принципите относно организацията на ветеринарните проверки на животни, въведени в Общността от трети страни, и относно изменение на Директиви 89/662/ЕИО, 90/425/ЕИО и 90/675/ЕИО [1], и по-специално член 18, параграф 7 от нея,като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни [2], и по-специално член 22, параграф 6 от нея,като има предвид, че:(1) Появата на огнища на инфекциозна анемия по сьомгата (ISA) на Фарьорските острови доведе до приемането на Решение 2003/71/ЕО на Комисията от 29 януари 2003 г. относно някои защитни мерки по отношение на инфекциозната анемия по сьомгата на Фарьорските острови [3].(2) Въпреки мерките за контрол, взети от властите на Фарьорските острови, се появиха и други огнища на ISA, за които тази държава нотифицира Комисията през 2004 г.(3) Фарьорските острови предложиха на ветеринарната подгрупа, създадена в рамките на Споразумението между Европейската комисия и Фарьорските острови [4], план за действие в извънредни ситуации съгласно член 15 от Директива 93/53/ЕИО на Съвета от 24 юни 1993 г. за въвеждане на минималните мерки на Общността за борба с някои болести по рибите [5]. Планът за действие в извънредни ситуации съдържа схема за изтегляне съгласно член 6 от Директива 93/53/ЕИО. Планът за действие в извънредни ситуации, включително процедурите за ваксиниране и схемата за изтегляне, предложени през месец септември 2004 г., бяха одобрени от подгрупата.(4) Предвид развитието на заболяването на Фарьорските острови и прилагането на стратегия за контрол, свързана с ваксинирането, мерките за защита, предвидени в Решение 2003/71/ЕО, следва да се прилагат, докато се извършва ваксиниране. Предвижда се ваксинацията да продължи като стратегия за контрол поне през следващите две години.(5) Решение 2003/71/ЕО следва да се измени, за да се продължи срока му на валидност.(6) Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,ПРИЕ НАСТОЯЩОТО РЕШЕНИЕ:Член 1В член 6 от Решение 2003/71/ЕО " 31 януари 2005 г." се заменя с " 31 януари 2007 г.".Член 2Адресати на настоящото решение са държавите-членки.Съставено в Брюксел на 28 януари 2005 година.За КомисиятаMarkos KyprianouЧлен на Комисията[1] ОВ L 268, 24.9.1991 г., стр. 56. Директива, последно изменена с Акта за присъединяване от 2003 г.[2] ОВ L 24, 30.1.1998 г., стр. 9. Директива, последно изменена с Регламент (ЕО) № 882/2004 на Европейския парламент и на Съвета (ОВ L 165, 30.4.2004 г., стр. 1).[3] ОВ L 26, 31.1.2003 г., стр. 80. Решение, последно изменено с Решение 2004/160/ЕО (ОВ L 50, 20.2.2004 г., стр. 65).[4] ОВ L 53, 22.2.1997 г., стр. 2.[5] ОВ L 175, 19.7.1993 г., стр. 23. Директива, последно изменена с Акта за присъединяване от 2003 г.--------------------------------------------------